F’seminar organizzat mill-Bank of Valletta dwar il-fondi tal-ewropa għan-negozji żgħar u medji, il-Ministru għall-ekonomija u l-investiment Chris Cardona qal li l-mira tal-Gvern hi li jassisti u jippromovi s-settur tan-negozji żgħar u medji biex dawn ikomplu jikbru. Dwar il-finanzjament ta’ dawn in-negozji, l-Ministru Cardona qal l-Gvern qed jaħdem biex joħloq strateġiji ġodda li permezz tagħhom dawn in-negozji joħolqu aktar negozju permezz tal-innovazzjoni. L-idea qal il-Ministru Cardona, hija li jiġu mnedija skemi ġodda u jerġgħu jingħataw ir-ruħ skemi antiki.